Diari Oficial de la Generalitat Valenciana


Sumari del DOGV 3563, del 18-08-1999 (1999/6919)

RESOLUCIÓ de 9 de juliol de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3563

Data del DOGV
:   18-08-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/6919


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 9 de juliol de 1999, de la Conselleria d'Ocupació, Indústria i Comerç, sobre alienació de béns mobles integrats en el patrimoni de la Generalitat Valenciana. [1999/6919]
  
Examinat el procediment iniciat d'ofici per la direcció del Centre de Formació i Inserció Professional de Catarroja per a l'alienació per concert directe de béns mobles integrants del patrimoni de la Generalitat Valenciana, indicats en l'annex, s'han observat els fets que consten a continuació:
  
Primer
  
Segons el tècnic valorador designat en el procediment, hi ha al Centre FIP de Catarroja una sèrie d'elements d'impossible aprofitament per als fins formatius a què es destinaven, atés el seu grau d'obsolescència, i el valor dels quals en conjunt no excedix de 500.000 pessetes.
  
Segon
  
S'ha donat compte a la Direcció General de Tributs i Patrimoni de la valoració efectuada.
  
Tercer
  
Consta en l'expedient administratiu la comunicació de la voluntat d'alienació a tres industrials dedicats a la compravenda de béns i productes usats, o activitats similars.
  
Quart
  
Examinades les ofertes presentades pels industrials, la Secció de Centres proposa l'adjudicació a l'empresa Infersa, SL per un import de sis-centes setanta-set mil pessetes (677.000 PTA), per ser este el millor preu oferit.
  
La valoració jurídica dels fets exposats és la següent:
  
Primer
  
És d'aplicació l'article 55 de la Llei de Patrimoni de la Generalitat Valenciana, en la redacció que en fa la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, i s'han complit els tràmits que establix el Decret 193/1989, de 22 de desembre, del Consell de la Generalitat Valenciana, pel qual es regula el procediment d'alienació de béns mobles, propietat de la Generalitat Valenciana (DOGV de 15 de gener de 1990).
  
Segon
  
L'alienació dels béns a títol onerós en comportarà la desafectació, per aplicació del que disposa la Llei de Patrimoni ja esmentada.
  
D'acord amb l'anterior, tot exercint les facultats que m'han estat atorgades per l'article 35 de la Llei 5/1983, de 30 de desembre, de Govern Valencià, i en virtut de la delegació conferida pel conseller d'Ocupació, Indústria i Comerç al secretari general per Resolució de 10 de juliol de 1997 (DOGV núm. 3.043 de 25 de juliol de 1997), resolc:
  
Primer
  
Desafectar els béns als quals es referix esta resolució del servei públic a què es destinaven, i els quals s'indiquen en l'annex.
  
Segon
  
Adjudicar a l'empresa Infersa SL els béns mobles que inclou la relació annexa, d'acord amb l'oferta presentada per l'esmentada empresa, per un import total de sis-centes setanta-set mil pessetes (677.000 PTA).
  
La present resolució és definitiva en via administrativa i contra ella podrà interposar-se un recurs contenciós administratiu en el termini de dos mesos, comptats des de l'endemà de la notificació davant el jutjat contenciós administratiu competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que es considere procedent.
  
València, 9 de juliol de 1999.- El secretari general: José Antonio Manteca Pérez
  
ANNEX